МахIмудил кочIол гьунар букIиналда дагIба балев чи шивниги ватиларо. Суалал рачIуна гьесул гIумруялъул хIакъикъаталда сверухъ. ЖакъалъизегIан билълъанхъун араб, ай гьев кечI-бакъан хирияв, жинцагоги кучIдул ахIулев, бертабалъаги камуларев, гьекъел-мехтелалдасаги ворчIуларев чи вукIанилан абураб пикру хисизабизе заман щун бугилан тола дица. Гьай-гьай, кечIги бокьуларев, гьесул магIнаги бичIчIуларев, гьелдаса кепги босуларев, кидаго цохIо гIелмиял тIахьазда тIад къулун гIумру арав чи гьев вукIинчIо. амма Аллагьас жиндиего кьураб гIакълу-лъайги, хIаталдаса араб пагьмуги, рекIел лъикIабщинаб гIамал-хасиятги гьес бажарухъе хIалтIизабуна. Гьезул ригьалъул росуцоязул ва гьесул унго-унгоял, кирго цадахъ рукIарал гьудулзабазги нугIлъи гьабулеб буго МахIмуд унго-унгояв магIарулав вукIиналъе. Гьудулзаби хирияв, гьел рукIине бегьуларин хъвараб бакI киб бугеб?-гьезие ритIухъав, бахIарчияб гIамалалъул, кьураб рагIи кквезе лъалев, мугIалимлъи гьабизеги дибирлъун вукIинеги мустахIикъав вукIинчIевани, гIагараб росулъги, районалъул, хIатта Дагъистаналъул цогидал бакIаздпги, дибирлъун гьев